**Prilog 03.**

**Metodologija obračuna troškova prema SVJT**

**POZIV NA DOSTAVU PROJEKTNIH PRIJEDLOGA**

**Transformacija i jačanje konkurentnosti kulturnih i kreativnih industrija**

**(referentni broj:** **NPOO.C1.1.1.R6-I1.04)**

Ovaj dokument pojašnjava metodologiju primjene pojednostavljene metode financiranja, odnosno izračuna jediničnog troška osoblja za postojeće zaposlenike i novozaposlene kod prijavitelja.

Izravni troškovi osoblja zaposlenog kod prijavitelja Projekta izračunavaju se u skladu s čl. 55. stavak 2. (b), Uredbe (EU) 2021/1060.

* Trošak se izračunava kao jedinični trošak.
* Kod pripreme projektnog prijedloga odnosno proračuna projekta, prijavitelj treba uzeti u obzir projicirane stvarne sate koje će djelatnici utrošiti na provedbu projektnih aktivnosti.
* Ukupan broj sati prijavljen po osobi za određeni mjesec ne može premašiti broj sati upotrijebljen za izračun te satnice.
* Pri izračunu jediničnog troška koristi se bruto 2 plaća koja uključuje bruto 1 plaću i obvezne doprinose na plaću. Naknade i dodaci na plaću (npr. putni trošak, jubilarna nagrada, stimulacija, dar za djecu, regres, božićnica, uskrsnica, naknada za prijevoz) te bolovanje na teret HZZO nisu prihvatljivi pri izračunu bruto 2 plaće.
* Troškovi osoblja su troškovi koji proizlaze iz ugovora o radu/rješenja o rasporedu između poslodavca i zaposlenika.
* Prijavitelj je obvezan čuvati dokumentaciju koja se odnosi na izravne troškove osoblja - dokazi o izdacima (npr. ugovori, odluke, platne liste, evidencije radnog vremena), kako bi osigurao odgovarajući revizijski trag.
* Troškovi osoblja se tokom provedbe projekta dokazuju Izjavom o radu koju potpisuje osoba ovlaštena za zastupanje/čelnik institucije i u kojoj se navodi broj odrađenih radnih sati projektnog tima u izvještajnom razdoblju.
* Osoblje zaposleno na projektu obvezno je voditi evidenciju radnih sati kako bi se izračunali stvarni sati rada na projektu.
* Troškovi osoblja za sate stvarno odrađene na provedbi projektnih aktivnosti isplaćivat će se na temelju satnice izračunate na dolje opisan način.
* Iznos jediničnog troška ne može se mijenjati za pojedinu osobu tijekom provedbe projekta.
* Za potrebe utvrđivanja izravnih troškova osoblja satnica se može izračunati na jedan od sljedećih načina:
1. **Za djelatnike koji su zaposleni kod prijavitelja u trenutku predaje projektnog prijedloga i za koje se može minimalno jednom platnom listom za mjesec koji prethodi podnošenju projektnog prijedloga dokazati stvarni trošak plaće:**

Troškovi osoblja zaposlenog kod prijavitelja koje će raditi na provedbi aktivnosti projekta izračunat će se **dijeljenjem zadnjeg dokumentiranog mjesečnog bruto 2 iznosa troškova za pojedinog zaposlenika s prosječnim mjesečnim radnim vremenom dotične osobe**, u skladu s ugovorom o radu ili jednakovrijednim dokumentom.

Ukoliko je ugovorom o radu utvrđeno radno vrijeme od četrdeset sati tjedno (puno radno vrijeme), kao prosječni broj sati tj. djelitelj, na temelju uobičajenih računovodstvenih praksi, uzima se prosjek fonda sati za 2024. godinu, izuzev sati koje se odnose na državne blagdane i godišnji odmor (minimalna zakonska obaveza). Temeljem ovog izračuna djelitelj je broj **154**.

 zadnji dokumentirani mjesečni bruto 2 iznos troška plaće

jedinični trošak = ---------------------------------------------------------------------

 154

U slučaju da osoba radi u nepunom radnom vremenu (npr. ukoliko je osoba zaposlena na nepuno radno vrijeme od 4 sata dnevno), izračun troškova se provodi na način da se dokumentirani mjesečni bruto 2 iznos troška plaće djelatnika podijeli sa 77 sati; 154\*50% radnog vremena = 77 sati kao temelj za izračun.

U sklopu projektnog prijedloga potrebno je dostaviti sljedeće prateće dokumente kojima se dokazuje metodologija izračuna:

* *Platna lista odnosno zadnji dokumentirani mjesečni bruto iznos troška plaće zaposlenika za mjesec koji prethodi podnošenju projektnog prijedloga*

 ***i***

* *Ugovor o radu ili jednakovrijedni dokument*
1. **Za novozaposlene djelatnike kod prijavitelja za koje se ne može minimalno jednom platnom listom za mjesec koji prethodi podnošenju projektnog prijedloga dokazati stvarni trošak plaće:**
2. Troškovi plaća izračunavaju se na temelju bruto 2 iznosa troškova plaća drugog zaposlenog osoblja raspoređenog na isto ili slično radno mjesto, za koje se može minimalno jednom platnom listom za mjesec koji prethodi podnošenju projektnog prijedloga dokazati stvarni trošak plaće. Jedinični trošak izračunava se na način opisan u metodologiji izračuna navedenoj u točki 1.

U sklopu projektnog prijedloga potrebno je dostaviti sljedeće prateće dokumente kojima se dokazuje metodologija izračuna:

* *Platna lista odnosno zadnji dokumentirani mjesečni bruto iznos troška plaće zaposlenika raspoređenog na isto ili slično radno mjesto za mjesec koji prethodi podnošenju projektnog prijedloga*

 ***i***

* *Ugovor o radu zaposlenika raspoređenog na isto ili slično radno mjesto*
1. U slučaju kada kod prijavitelja niti jedna od zaposlenih osoba nije raspoređena na isto ili radno mjesto slično onom novozaposlene osobe, trošak plaće određuje se Odlukom o visini plaće. Jedinični trošak izračunava se na način opisan u metodologiji izračuna navedenoj u točki 1.

U sklopu projektnog prijedloga potrebno je dostaviti sljedeće prateće dokumente kojima se dokazuje metodologija izračuna jediničnog troška:

* *Odluka o visini plaće*

 ***i***

* *organizacijska shema institucije s posebno označenim organizacijskim jedinicama i radnim mjestima za obavljanje prihvatljivih aktivnosti.*

Ugovor o radu novozaposlenog djelatnika dostavlja se tijekom razdoblja provedbe uz Zahtjev za nadoknadom sredstava kao dokumentirani dokaz o radnom mjestu, zajedno s platnom listom dotičnog djelatnika.

**Važno:** prijavitelj je obvezan, na traženje Nadležnog tijela, dostaviti platne liste za mjesece u razdoblju nakon predaje projektnog prijedloga, a prethodno donošenju Odluke o financiranju. Ukoliko Nadležna tijela temeljem naknadno dostavljenih platnih lista, prilikom provođenja postupka odabira projekata, u provjeri prihvatljivosti troškova utvrde značajna odstupanja zadnjeg dokumentiranog mjesečnog bruto iznosa troškova u platnoj listi dostavljenoj u okviru projektnog prijedloga i onog koji se odnosi na mjesece u razdoblju nakon predaje projektnog prijedloga, a prethodno donošenju odluke o financiranju ista se neće donijeti i projektni se prijedlog isključuje iz postupka dodjele. Značajnim odstupanjem smatra se razlika u isplaćenom bruto iznosu, odnosno smanjenje isplaćene plaće za mjesece u razdoblju nakon predaje projektnog prijedloga, a prethodno donošenju Odluke o financiranju koje nije uzrokovano primjenom standardnih računovodstvenih procedura izračuna plaća te upućuje na namjeru zloupotrebe bespovratnih sredstava. Nadležna tijela zadržavaju pravo i tijekom provedbe projekta vršiti provjere vezane za isplate plaća djelatnicima temeljem utvrđenih izravnih troškova osoblja.